Document ID: /roh_data/filtered/fineweb-2-filterrobots_roh.jsonl.gz/24065

Avant 2 onns cura ch'igl era sin maisa la davosa giada in project per l'implant da tir regiunal, avevan mo pli 4 dad 11 vischnancas interess. Sper S-chanf anc Madulain, Zuoz e Zernez. Sche quai è sa midà, na saveva Duri Campell, il president communal da S-chanf, anc betg dir.
Spetgar sin decisiun pertutgant stan da tir da chatscha a Zernez
Per decider sch'ins vul realisar a S-chanf er in stan da chatscha, ston ins anc spetgar la decisiun dal chantun davart il diever futur da l'implant da tir a Zernez. Uschia Duri Campell envers RTR.
Sia finamira saja da preschentar il project anc quest'onn a la radunanza communala. Discussiunà vegn in implant da tir regiunal gia dapi il 2010.
RR actualitad mezdi